Uusi hahmo vakavasti sairas - 8.­­–12.9.2014
kirjoittaja The_Snoopy_ lähetetty Ke 3 Syys 2014 - 17:29
Iidan ja Joonatanin suudelma keskeytyy Helenan tullessa paikalle. Iida ei kykene keskustelemaan asiasta Joonatanin kanssa ja poistuu paikalta. Huolestunut Helena selvittää tilannetta, ja Iida kertoo hakeneensa ainoastaan piristystä rankkojen isäpaljastusten jälkeen. Samaan aikaan toisaalla Jutta kohtaa Joonatanin ja paljastaa olevansa Iidan isä.
Kari lupautuu Kristiinalle remonttimieheksi. Tale vaatii selitystä Karin mielenmuutokseen, ja tämä paljastaa Talelle olleensa jo nuorena poikana ihastunut Kristiinaan. Kristiina esittelee remontoitavaa kohdetta Karille, ja Kari päättää edetä vanhan ihastuksensa suhteen.
Jiri käy Lassen kanssa sairaalassa katsomassa Paulaa, vaikka hänen ajatuksensa pyörivät Evassa ja Nellassa. Jiri törmää kahdesti Evaan, ensin kadulla ja sitten sairaalassa, ja epäilee tämän seuraavan häntä. Eva kieltää ja paljastaa olevansa sairaalassa Nellan kanssa, joka on vakavasti sairas.
Sebastian päättää tehdä Monicalle romanttisen eleen ja olla tälle rehellinen. Monica ilmoittaa Sebastianin toiveiden olevan turhia. Katariina aavistaa tämän hermostumisen taustalla olevan muutakin, kuin Sebastianin naismenneisyys, mutta Monica vaikenee menneisyydestään.
Jiri katselee Nellaa, kun Eva yllättää hänet. Jiri ilmoittaa Evalle uskovansa, että on Nellan isä ja pyytää, että saisi tutustua tyttäreensä.
Sanni ahdistuu saadessaan muistutuksen raskaudestaan. Muuta ajateltavaa etsivä Sanni pyytää positiivisesti yllättyvää Talea treffeille. Kaksikko päättää pelata lautapeliä, mutta treffit päättyvät järkytykseen, kun peliä hyllyn päältä kurotteleva Sanni kaataa vahingossa hyllyn päälleen.
Severi tunnustaa Lasselle, ettei haluaisi vähään aikaan käydä äitinsä luona. Lasse huolestuu ja pelkää Severin tajunneen Paulan tilan lohduttomuuden. Lasse kertoo Severin tilanteesta koomassa makaavalle Paulalle ja anoo tätä auttamaan poikaansa. Samaan aikaan toisaalla Severi on vähällä jäädä auton alle.
Kari on ärtynyt, koska ei ole onnistunut viettelemään Kristiinaa. Kari tekee ärtyneenä remonttia, kun meteliä ihmettelevä Jutta tulee paikalle, ja kaksikon välille syntyykin heti sähköä.
Osa 2666: Syntiä Sebastianin kanssa.
Osa 2667: Jirin elämästä tulee merkitsevää.
Osa 2668: Helena siellä, Kristiina täällä.
Osa 2669: Taalasmaa tietää, että milffi miehen tiellä pitää.
Osa 2670: Maan korvessa kulkevi Severin tie.
Palstani.com | IT ja Internet | WWW-sivujen teko | © phpBB | Ilmainen tukifoorumi | Yhteystiedot | Raportoi väärinkäytöstä | Luo oma ilmainen blogi